FOTO EXCLUSIV Liverpool se bate cu pumnii în piept pentru un transfer de 60.000.000€
Va fi o vară agitată în rândul echipelor din Premier League.
După 28 de etape, Arsenal este lider în eșalonul de elită al Angliei cu 64 de puncte, la egalitate cu ocupanta locului secund, Liverpool, și la o lungime în fața lui Manchester City, care completează podiumul cu 63 de puncte.
Liverpool se bate cu pumnii în piept pentru un transfer de 60.000.000€
Fichajes scrie că Liverpool, Newcastle, Tottenham și Arsenal au pus ochii pe Omar Marmoush (25 de ani), atacantul egiptean care este cotat de site-urile de specialitate la 22 de milioane de euro.
Aceeași sursă a indicat faptul că prețul lui Omar Marmoush este de 60 de milioane de euro, iar Eintracht Frankfurt, echipă la care egipteanul e legitimat din iulie 2023, nu ar exclude plecarea fotbalistului.
Atacantul este produs de Wadi Degla și a fost legitimat de-a lungul carierei sale fotbalistice la echipe precum Wolfsburg II, VfL Wolfsburg, FC St. Pauli, VfB Stuttgart și Eintracht Frankfurt.
În cazul în care va ajunge pe "Anfield", Omar Marmoush va trebui să se lupte pentru un post de titular cu Darwin nunez, uruguayanul cotat la 70 de milioane de euro de Transfermarkt.
Cifrele lui Omar Marmoush
De când se află la Frankfurt, Omar Marmoush a bifat 33 de apariții, a reușit să marcheze 15 goluri și să paseze decisiv în șase situații diferite, în 2400 de minute petrecute în echipamentul nemților.
La VfL Wolfsburg, egipteanul a marcat șase goluri în 48 de prezențe. Pe deasupra, Omar Marmoush a oferit și un assist în aproape 1900 de minute petrecute la club.
Urmăriți SPORT.RO și pe Google News